**Dolhai Zsóka** tanító több mint 40 éves pályafutása során mindig nagy hangsúlyt fektetett a befogadó környezet kialakítására. Ennek során erős szerepet kapott a HH-s és a HHH-s tanulók hátránykompenzálása. A lemorzsolódás csökkentése érdekében külön foglalkozásokat tart azoknak a tanulóknak, akik lemaradással küzdenek. Ezeket a foglalkozásokat külön juttatás nélkül szervezi meg. A tanulók előrehaladása érdekében szoros kapcsolatot ápol a szülők és a szakmai szervezetek között. A tanulói háttér és az eredményesség közötti finomabb összefüggések feltárásához és a problémák azonosításához adatgyűjtő és elemző munkát végez. Komlex személyiségfejlesztés jellemzi. Oktató-nevelő munkája során kiemelt szerepet kap a differenciált foglalkozás és óraszervezés. Nagy hangsúlyt fektet az élménypedagógiára, a differenciált képesség-kibontakoztatásra, valamint a korszerű tanulási technikák alkalmazására. A tanulók egyéni fejlesztése során a mérés- és értékelésen alapuló elemzéseket veszi figyelemben és ezek alapján szervezi és végzi a fejlesztő tevékenységét. A befogadó nevelés-oktatás megvalósítását elősegítő legújabb módszertani és oktatási kiadványokat nyomon követi és alkalmazza ezeket az oktató-nevelő munkája során. Az esélyteremtés szempontjából mindig figyelembe veszi a tanulók szociokultúrális környezetét és a leginkább veszélyeztetett területeken végez hátránykompenzációt. A HH-s és a HHH-s tanulók nevelésével-oktatásával kapcsolatos módszertani, szociális, kommunikációs kompetenciák megerősítésére és a szegregáció csökkentésére fordít nagy hangsúlyt. Pályafutását és munkáját a gyerekek oktatásának-nevelésének, szeretetének mindenek felett álló érdeke jellemzi. 15 éven keresztül volt a DÖK segítő pedagógus, melyet nagy odaadással végzett.